چارلس ڈیگال

چارلس ڈیگال یا شارل دے گول ایک فرانسیسی سیاست دان اور جنرل تھا۔ دوسری جنگ عظیم میں فرانس کی شکست کے بعد تحریک مدافعت کے رہنما۔ فرانس کی پانچویں جمہوریہ کے صدر۔ پیرس میں تعلیم حاصل کرنے کے بعد فوج میں ملازمت کرلی۔ دوسری جنگ عظیم میں فرانس پر نازی حملے کے بعد انگلستان چلے گئے۔ اوروہاں آزاد فرانسیسی قومی کمیٹی قائم کی۔ جرمنی کی شکست کے بعد فرانس واپس آئے۔ اور 1946ء تک فرانس کی عبوری حکومت کے صدر رہے۔ پھر بعض سیاسی اختلافات کی وجہ سے مستعفی ہو گئے۔ لیکن 1947ء میں پھر سیاست میں حصہ لینے لگے۔ اور ایک سیاسی جماعت منظم کی جس نے پارلمینٹ میں کافی نشستیں حاصل کر لیں۔ لیکن 1951ء میں یہ جماعت داخلی انتشار کا شکار ہو کر ختم ہو گئی اور ڈیگال سیاست سے کنارہ کش ہو گئے۔ کچھ عرصے بعد ان کے حامیوں نے ایک نئی جماعت بنالی اور 1958ء میں وہ دوبارہ سیاسی میدان میں اترے۔ اس وقت فرانس سیاسی بدنظمی کا شکار تھا۔ بحرانی حالات میں جنرل ڈیگال وزیر اعظم مقرر ہوئے۔ ان کے عہد میں فرانس کا نیا آئین مرتب کیا گیا۔ جس میں صدر کو وسیع اختیارات تفویض کیے گئے۔ جنوری 1959ء میں فرانس کے صدر منتخب ہوئے۔ 1965ء میں سات سال کی مدت کے لیے دوبارہ صدر چنے گئے۔ اپریل 1969ء میں انھوں نے مرکزی انتظامیہ کے اختیارات کم کرنے کے سلسلے میں ریفرنڈم کرایا جس میں انھیں ناکامی ہوئی اور مستعفی ہو گئے۔

حوالہ جات 

1890ء کی پیدائشیں
1970ء کی وفیات
اقدام قتل سے زندہ بچ جانے والے
انڈورہ کے شہزادے
پہلی جنگ عظیم کی فرانسیسی عسکری شخصیات
دوسری جنگ عظیم کی فرانسیسی عسکری شخصیات
دوسری جنگ عظیم کے سیاسی رہنما
رومن کیتھولک شاہی حکمرانان
سرد جنگ کی شخصیات
سیاسی جماعتوں کے بانیان
شارل دے گول
فرانس کے سربراہان ریاست
فرانسیسی جرنیل
فرانسیسی سیاست دان
فرانسیسی شخصیات
فرانسیسی صدور
فرانسیسی قوم پرست
فرانسیسی وزرائے اعظم
لیل کی شخصیات
دے گول خاندان
فرانسیسی فوجی
فرانسیسی رومن کیتھولک
اقدام قتل کوششیں
ٹائم (رسالہ) کی سال کی شخصیت
جرمن نژاد فرانسیسی شخصیات
فرانس کے بیسویں صدی کے صدور
بیسویں صدی کےانڈورہ کے شہزادے